বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
ঈদে মিলাদুন্নবী
ঈদ-এ-মিলাদুন্নবী (কোরআনে ব্যবহৃত্ "মাওলিদু এন-নাবীয়ী", আরবি: مولد النبي "মাওলিদ আন-নাবী", কখনো কখনো সহজভাবে বলা হয় مولد "মাওলিদ, মেভলিদ, মেভলিট, মুলুদ" আরো অসংখ্য উচ্চারণ; কখনো কখনো: ميلاد "মিলাদ") হচ্ছে ইসলামের নবী মুহাম্মদের জন্মদিনে পালিত মুসলমানদের একটি প্রধান উত্সব, যা ইসলামি বর্ষপঞ্জির তৃতীয় মাস রবিউল আউয়াল-এর বারো তারিখে সংগঠিত হয়।